Töluorð

Töluorð  eru fallorð sem tákna tölu, röð, fjölda eða stærð einhvers. Þau bæta hvorki við sig greini né stigbreytast.  

 Skipting 
Töluorð skiptast í hrein töluorð eða frumtölur (t.d. einn, tveir, þrír) og raðtölur (t.d. fyrsti, annar, þriðji) og blönduð töluorð sem greinast í tölunafnorð (tugur, tvennd, fjarki...), tölulýsingarorð (einfaldur, þrefaldur, sjötugur, einir, tvennir, þrennir), og töluatviksorð (tvisvar, tvívegis, þrisvar og þrívegis). 
 Hrein töluorð 
 Frumtölur 
Frumtölur tákna tölur (einn, tveir, þrír, fjórir). Þær beygjast í föllum en fimm og framvegis beygjast ekki (eru eins í öllum föllum).

Frumtölururnar einn, tveir, þrír og fjórir fallbeygjast sem og allar tölur sem enda á þeim (tuttugu og einn, fjörutíu og þrír, níutíu og fjórir, eitt þúsund og þrír) og nokkrar aðrar tölur (hundrað, þúsund, milljón o.s.frv.). Annars fallbeygjast frumtölur ekki.

 1  einn (kk.) / ein (kvk.) / eitt (hk.)  11 ellefu   1000 (eitt) þúsund 2  tveir (kk.) / tvær (kvk.) / tvö (hk.) 12 tólf   10000 tíu þúsund 3  þrír (kk.) / þrjár (kvk.) / þrjú (hk.)  13 þrettán 30 þrjátíu   4  fjórir (kk.) / fjórar (kvk.) / fjögur (hk.)  14  fjórtán 40 fjörutíuNota bene, u-ið í fjörutíu má ekki gleymast.   5  fimm  15  fimmtán 50 fimmtíu   6  sex  16 sextán 60 sextíu   7  sjö  17 sautján70 sjötíu   8  átta  18 átján 80 áttatíu   9  níu  19 nítján 90 níutíuNota bene, u-ið í níutíu má ekki gleymast.   10  tíu  20 tuttugu100 hundrað  

 Raðtölur 

Raðtölur eru töluorð sem tákna röð (fyrsti, annar, þriðji, fjórði, fimmti.. o.s.fv.) sem beygjast allar í föllum. Raðtölurnar beygjast yfirleitt eins og veik lýsingarorð í frumstigi (en þó ekki raðtölurnar fyrsti og annar).

 1.  fyrsti 11. ellefti   1000. þúsundasti 2.  annar 12. tólfti   10000. tíuþúsundasti 3.  þriðji 13. þrettándi 30. þrítugasti   4.  fjórði 14.  fjórtándi 40. fertugasti   5.  fimmti 15.  fimmtándi 50. fimmtugasti   6.  sjötti 16. sextándi 60. sextugasti   7.  sjöundi 17. sautjándi 70. sjötugasti   8.  áttundi 18. átjándi 80. áttugasti   9.  níundi 19. nítjándi 90. nítugasti   10.  tíundi 20. tuttugasti 100. hundraðasti  

 Blönduð töluorð 
Ýmis orð sem tákna upphæð eða fjölda tilheyra öðrum orðflokkum en töluorðum:
 Tölunafnorð 
Tölunafnorð eru nafnorð sem fela í sér tölu. Til eru mörg dæmi um tölunafnorð:
 tugur
 tvennd
 fjórgangur
 helmingur 
 fjarki
 eining
 tylft
 tíund 
 milljón 
 þrenning
 hundrað
 o.fl.

 Tölulýsingarorð 

Tölulýsingarorð eru lýsingarorð sem eru gert orð tölum og hegða sér algjörlega eins og önnur lýsingarorð. Þau enda ýmist á -faldur, -ræður eða -tugur. Til dæmis:
 tvískiptur
 einfaldur
 tíræður
 þrefaldur
 fjórfaldur
 þrítugur
 fimmtugur
 sjötugur
 níræður
 einir
 tvennir
 þrennir
 o.s.frv.

 Töluatviksorð 

Töluatviksorð eru atviksorð sem fela í sér tölu. Aðeins eru til fjögur slík töluatviksorð:
 tvisvar
 tvívegis
 þrisvar 
 þrívegis

 Annað 
Með fleirtöluorðum eru notuð töluorðin einir, tvennir, þrennir og fernir en ekki fleiri.

 Neðanmálsgreinar 

 Heimildir 

 Orðasafn Stærðfræðifélagsins

 Tengill 
 Töluorð

Flokkur:Töluorð
Flokkur:Orðflokkar